Աշխարհի կենդանաբանական այգիների ներկայացուցիչները մի քանի օր է, ինչ Երևանում են: Այս օրերին Երևանում տեղի է ունենում Եվրասիական կենդանաբանական այգիների ու ակվարիումների միջազգային կոնֆերանսը, որին մասնակցում են աշխարհի տարբեր վայրերից ժամանած կենդանաբանական այգիների տնօրենները և ներկայացուցիչները: Հոկտեմբերի 29-ին տեղի ունեցավ կոնֆերանսի բացման արարողությունը, որին մասնակցեցին նաև ՀՀ բնապահպանության նախարար Էրիկ Գրիգորյանը, Երևանի քաղաքապետարանի արտաքին կապերի վարչության ղեկավար Դավիթ Գևորգյանը, Երևանի կենդանաբանական այգու տնօրեն Ռուբեն Խաչատրյանը և բազմաթիվ այլ հյուրեր: